༄༅། །ཆོས་ཐམས་ཅད་རྫོགས་པ་ཆེན་པོ་བྱང་ཆུབ་ཀྱི་སེམས་ཀུན་བྱེད་རྒྱལ་པོའི་འགྲེལ་བ་ཀུན་བཟང་དགོངས་རྒྱན་ཞེས་བྱ་བ་བཞུགས་ས།ོ །

ན་མོ་གུ་རུ་ཨརྱ་མཉྫུ་ཤྲཱ་ིཡ།ེ ཤེས་བྱའི་མཁའ་དབྱིངས་སྒྲིབ་པ་མེད་སྤྱན་ཇི་སྙེད་ཇི་
བཞིན་གཟིགས་གྱུར་ཅིང་། །ཕན་བདེ་འོད་ཟེར་ཤིན་ཏུ་མཐའ་ཡས་ས་གསུམ་སྐྱེ་
དགུའི་བླ་མར་གཤེགས། །གདོད་མའི་མགོན་པོ་ཀུན་ཏུ་བཟང་དེ་སྐུ་གསུམ་མཛད་
པའི་ཕྲིན་ལས་ཅན། །མ་ལུས་སྲིད་ཞིའི་དཔལ་དུ་གྱུར་ལ་ཀུན་ནས་དགའ་བའི་
གཙུག་གིས་མཆོད། །གང་གི་རང་བཞིན་གདོད་ནས་སྤྲོས་བྲལ་ནང་གསལ་ཆོས་
སྐུའི་རང་གདངས་ཉིད། །མ་འགགས་ཡེ་ཤེས་ཀུན་ནས་རང་གསལ་ཐུགས་རྗེའི་
རོལ་བའི་ཆ་གང་ཞིག །བརྗོད་མེད་བརྗོད་པ་ཀུན་གྱི་གཞིར་གྱུར་བརྗོད་བྲལ་ཨ་
ཏིའི་རྒྱུད་རྒྱལ་ཉིད། །ཞུ་དང་སྡུད་པོའི་ཚུལ་དུ་རང་སྣང་སེམས་དཔའ་རྡོ་རྗེ་ཉིད་ལ་
འདུད། །དག་པ་གཉིས་ལྡན་ཆོས་སྐུའི་དབྱིངས་ནས་མཁྱེན་བརྩེའི་འོད་ཟེར་སྟོང་
འབར་བ། །གདུལ་བྱའི་དཔལ་དུ་འགོག་མེད་འཆར་མཛད་ཐུགས་བསྐྱེད་སྨོན་པའི་
རྣམ་འགྲོས་ཅན། །འགྲོ་བའི་ཡིད་ཀྱི་མུན་པ་མ་ལུས་ཅིག་ཅར་སེལ་བའི་རྟ་བདུན་
དབང་། །དགའ་རབ་དཔའ་བོ་དགྱེས་པ་རྡོ་རྗེས་བྱང་ཆུབ་བར་དུ་བདག་རྒྱུད་་་་་་་
སྐྱོངས། །མཁྱེན་རབ་ཡེ་ཤེས་ཐུགས་ཀྱི་མཁའ་ལ་བརྩེ་བའི་སྤྲིན་ཚོགས་རབ་་་་་་་
འཁྲིགས་ཤིང་། །མཐུ་སྟོབས་ནུས་པའི་གློག་གི་ཕྲེང་བས་རྣམ་བཞིའི་ཕྲིན་ལས་རབ་
ཏུ་ངོམ། །གསང་ཆེན་དབྱར་རྔའི་སྒྲ་ཆེན་སྒྲོགས་བཞིན་ཕན་བདེའི་གྲུ་ཆར་འབེབ་
མཁས་པ། །མཁས་གྲུབ་ཡོངས་ཀྱི་གཙུག་གི་རྒྱན་གཅིག་རྒྱལ་དབང་པདྨས་ཤིས་པ་
སྩོལ། །མདོ་རྒྱུད་སྤྱི་དང་ཁྱད་པར་ངེས་གསང་རྫོགས་པ་ཆ།ེ །གངས་ལྗོངས་སྣང་
བའི་དཔལ་དུ་འདྲེན་པའི་ཤིང་རྟ་མཆོག།ཤྲཱི་སིང་བཱི་མ་བཻ་རོ་གཡུ་སྒྲ་སྐ་ཅོག་སོགས། །
བསྒྱུར་མཛད་སྤྲུལ་པའི་ལ་ོཔཎ་རྣམས་ཀྱང་གཙུག་ཏུ་མཆོད། །ཡེ་གྲོལ་ལྟ་བའི་རྩལ་
ཆེན་རབ་རྫོགས་པས། །ཐེག་མཆོག་གངས་རིའི་སྤོ་ལ་གནས་བཅས་ཏ།ེ །
རྣམ་དཔྱོད་རིག་པའི་གཡུ་རལ་སྤྲུགས་མཛད་པ། །སྨྲ་བའི་སེང་གེ་རོང་ཟོམ་ཆེན་
པོར་འདུད། །གདོད་མའི་མགོན་པོའི་ཡེ་ཤེས་རང་རྩལ་ཉིད།།ཐུགས་རྗེ་སྤྲུལ་པའི་
ངོ་བོར་ཡོངས་ཤར་ནས། །སྒྲིབ་བྲལ་ཆོས་སྐུའི་རང་ཞལ་སྟོན་མཛད་པ།།ཀློང་ཆེན་
རབ་འབྱམས་སྙིང་གི་པདྨོར་རོལ།།རབ་འབྱམས་རྩ་གསུམ་རྒྱལ་པའི་སྤྱི་གཟུགས་་་
མཆོག།གང་འདུལ་གདུལ་བྱའི་དཔལ་དུ་ཡོངས་སྣང་བ།།བཀའ་དྲིན་འགྲན་བྲལ་
རྩ་བའི་བླ་མ་ད།ེ།བྱང་ཆུབ་བར་དུ་རིགས་ཀྱི་བདག་པོར་བརྟེན།།ཀུན་ཏུ་བཟང་
མོའི་ཡེ་ཤེས་སྒྱུ་འཕྲུལ་གར། །སྲིད་ཞིར་དབང་བསྒྱུར་རྒྱལ་ཀུན་བསྐྱེད་པའི་ཡུམ། །
ཀ་དག་དབྱིངས་ཀྱི་རྗེ་མོ་རལ་གཅིག་མས།།དེང་འདིར་བཀའ་འདི་བཀྲོལ་ལ་་་་་་་
གནང་བ་སྩོལ། །སེམས་ཉིད་རང་བཞིན་གཟོད་ནས་འོད་གསལ་རང་བཞིན་གཞི་ཡི་
ཀུན་ཏུ་བཟང་།།མཉམ་ཉིད་དྲི་མེད་ཆོས་སྐུའི་མཁའ་དབྱིངས་སྤྲོས་ཀུན་རབ་ཞིའི་་
ངང་ཉིད་ལས།།གདངས་ཀྱི་ཡེ་ཤེས་སེམས་དཔའ་རྡོ་རྗེ་ཡུལ་དྲུག་འཛིན་པའི་རྣམ་
པར་ཤེས།།གཟུང་དང་འཛིན་པ་གཉིས་སུ་མེད་གང་ཀུན་བྱེད་རྒྱུད་རྒྱལ་གསལ་་་་་
བར་བྱ། །
འདིར་རྒྱུད་ཐམས་ཅད་ཀྱི་རྒྱལ་བ།ོ ལུང་ཐམས་ཅད་ཀྱི་རྩ་བ། མན་ངག་ཐམས་ཅད་
ཀྱི་ཉིང་ཁུ། བསྟན་པ་ཐམས་ཅད་ཀྱི་སྙིང་པ།ོ ཐེག་པ་ཐམས་ཅད་ཀྱི་ཡང་རྩ།ེ བཀའ་
ཐམས་ཅད་ཀྱི་འགྲེལ་བ། ལྟ་བ་ཐམས་ཅད་ཀྱི་མེ་ལོང་། རྒྱུད་དང་མདོ་སྡེ་ཀུན་གྱི་སྤྱི་
འགྲེལ། ཆོས་ཐམས་ཅད་ཀྱི་མད།ོ རྒྱལ་བ་ཐམས་ཅད་སྐྱེད་པར་བྱེད་པའི་ཡུམ། མ་
རིག་པའི་མུན་པ་སེལ་བར་བྱེད་པ།ཡེ་ཤེས་ཆེན་པོའི་སྣང་བ་འཆར་བར་བྱེད་པ།
ཉོན་མོངས་པའི་ཕྲེང་ཐག་གཅོད་པར་བྱེད་པ།།སྡུག་བསྔལ་གྱི་རྒྱ་མོ་འདྲལ་བར་་་
བྱེད་པ།མ་བཅོས་དོན་གྱི་ལུང་།སྐལ་ལྡན་ཐམས་ཅད་དུས་གཅིག་ལ་གྲོལ་བར་
བྱེད་པའི་རྒྱུད། བྱང་ཆུབ་ཀྱི་སེམས་ཀུན་བྱེད་རྒྱལ་པ།ོ ལྟ་བ་ནམ་མཁའ་དང་མཉམ་
པ།སེམས་ཉིད་བྱ་བཙལ་མེད་པའི་རྒྱུད་ཀྱི་རྒྱལ་པོ་ཆེན་པོ་འདི་འཆད་པར་བྱེད་པ་
ལ་གསུམ་སྟ།ེབཤད་པ་ལ་འཇུག་པའི་རྒྱུ་དང་།རྒྱུད་དངོས་ཇི་ལྟར་བཤད་པ།
ཡོངས་སུ་རྫོགས་པའི་དོན་ན།ོ །དང་པོ་ལ་གཉིས་ཏ ེ།མཚན་གྱི་དོན་དང་།ཕྱག་གི་
དོན་ན།ོ །དང་པོ་ལ་མཚན་རྒྱ་སྐད་ལྟར་སྨོས་པ་དང་།བོད་སྐད་ལྟར་སྨོས་པ། སྐད་
གཉིས་ཤན་སྦྱར་བ།མཚན་གྱི་དོན་བཤད་པ་དང་བཞི་ལས།དང་པོ་ན།ིརྒྱ༷་ག༷ར་
གྱི་ཡུལ་ན་སྐད་རིགས་ཆེན་པོ་མི་འདྲ་བ་བཞི་ཡོད་པ་ལས་ཁྱད་པར་དུ་འཕགས་པ་་་་་
ལེགས་སྦྱར་སཾ་སྐྲྀ་ཏ་ལྷའི་སྐ༷ད་དུ༷་རྒྱུད་ཀྱི་རྒྱལ་པོ་ཆེན་པོ་འདི་ཉིད་ཀྱི་མཚན་ལ། ས༷རྦ༷་དྷ༷རྨ༷་མ་༷ཧཱ༷་ས༷ནྟི་བོ༷་དྷི༷་ཙི༷ཏྟ་༷ཀུ༷་ལ༷་ཡ༷་རཱ༷་ཛཱ༷། ཞེས་གསུངས་ལ།གཉིས་པ་དེ་བོ༷ད་
སྐ༷ད་དུ༷་བསྒྱུར་ན་ཆོས་ཐམས་ཅད་རྫོགས་པ་ཆེན་པོ་བྱང་ཆུབ་ཀྱི་སེམས་ཀུན་བྱེད་་་་་་་
རྒྱལ་པ།ོ ཞེས་གསུངས་ཏ།ེ གསུམ་པ་སྐད་དེ་གཉིས་ཤན་སྦྱར་ན། སརྦ་དྷརྨ་ནི་ཆོས་
ཐམས་ཅད་དང་། དེ་བཞིན་དུ་མ་ཧཱ་སནྟི་རྫོགས་པ་ཆེན་པ།ོ བོ་དྷི་ཙིཏྟ་བྱང་ཆུབ་ཀྱི་་་་
སེམས།
ཀུ་ལ་ཡ་རཱ་ཛཱ་ནི་ཀུན་བྱེད་རྒྱལ་པོ་ཞེས་པའ།ོ།བཞི་པ་མཚན་དེའི་དོན་ན།ིསྤྱིར་
མཚན་གྱི་འདོགས་ཚུལ་ལ་ས་ལུ་ལྗང་པའི་མདོ་ཅེས་པ་ལྟ་བུ་དཔེ་ལ་བཏགས་པ་་་་་་་
དང་། ཤེར་ཕྱིན་འབུམ་པ་ལྟ་བུ་ཚད་ཀྱི་སྒོ་ནས་བཏགས་པ་དང་། བློ་གྲོས་རྒྱ་མཚོས་
ཞུས་པའི་མདོ་ལྟ་བུ་གང་ཟག་གི་མིང་གིས་བཏགས་པ་དང་། དགེ་བའི་རྩ་བ་ཡོངས་
སུ་འཛིན་པའི་མདོ་ཞེས་པ་ལྟ་བུ་བྱེད་ལས་ལས་བཏགས་པ་དང་།ལང་ཀར་་་་་་་་་་
གཤེགས་པའི་མདོ་ལྟ་བུ་ཡུལ་གྱི་སྒོ་ནས་བཏགས་པ་དང་།ཡབ་སྲས་མཇལ་བའི་
མདོ་ལྟ་བུ་དུས་ཀྱི་སྒོ་ནས་བཏགས་པ་དང་། ཏིང་འཛིན་རྒྱལ་པོའི་མདོ་ལྟ་བུ་དོན་གྱི་
སྒོ་ནས་བཏགས་པ་རྣམས་ཡོད་པ་ལས། འདིར་ནི་བརྗོད་བྱའི་དོན་གྱི་སྒོ་ནས་མཚན་
བཏགས་པ་སྟ།ེ འདི་ལྟར་གཞི་ལམ་འབྲས་བུའི་བསྡུས་པའི་ཆོོས༷་ཐ༷མས་ཅ༷ད་ད་ལྟའི་
རང་སེམས་མ་བཅོས་མཉམ་པ་ཆེན་པོ་ཀ་དག་སྐྱེ་བ་མེད་པ་འདི་ཉིད་ཀྱི་ཀློང་དུ་རང་
བྱུང་ལྷུན་གྲུབ་ཀྱི་ཚུལ་དུ་མ་འདྲེས་པར་ཡོངས་སུ་རྫོགས་ཤིང་འདུས་པས་ན་རྫོ༷གས་
པ༷་ཞེས་གསུངས་ཏ།ེམདོ་བཅུ་ལས།སྣང་སྲིད་སྣོད་བཅུད་ཐམས་ཅད་དང་། །
སངས་རྒྱས་སེམས་ཅན་ཐམས་ཅད་དང་། །བསྟན་པའི་ཐེག་པ་ཐམས་ཅད་ཀུན། །
སེམས་ཉིད་རྫོགས་ཆེན་འདི་ལ་འདུས། །ཞེས་དང་།རྡོ་རྗེ་སེམས་དཔའ་སྙིང་གི་མེ་
ལོང་ལས།།རྫོགས་ཆེན་ཐེག་པའི་ངེས་ཚིག་ན།ི།རིག་པ་བྱ་བྲལ་ངང་ལ་ཡེ་ཤེས་
རྫོགས་པས་རྫོགས།།བསྒོམ་པ་རྟོག་མེད་ངང་ལ་ཡེ་ཤེས་དྲི་མེད་རྫོགས་པས་་་་་་་་
རྫོགས། །
སྤྱོད་པ་བཅོས་མེད་ངང་ལ་ཡེ་ཤེས་བརྡལ་བ་རྫོགས་པས་རྫོགས།།ལྟ་བ་དགག་་་་་
བསྒྲུབ་མེད་པའི་ངང་ལ་ཡེ་ཤེས་རྟོག་མེད་རྫོགས་པས་རྫོགས། །འབྲས་བུ་དམིགས་
མེད་ངང་ལ་ཡེ་ཤེས་ཉི་ཤུ་རྩ་ལྔ་རྫོགས་པས་རྫོགས།།ཞེས་སོགས་གསུངས་པ་ལྟར་
ལ༑དེ་ལྟ་བུའི་སེམས་ཉིད་རང་བྱུང་གི་ཡེ་ཤེས་སྲིད་ཞི་ཀུན་ཁྱབ་ཆེན་པོ་འདི་ལས་
ཐོབ་བྱའི་འབྲས་བུ་མཐར་ཐུག་པ་གཞན་མེད་པ་དང་ཐེག་པ་ཀུན་གྱི་རྩེ་མོར་གྱུར་པ་
ཡིན་པས་ན་ཆེེ༷ན་པོ༷་ཞེས་གསུངས་ཏ།ེདེ་ཉིད་ལས།ཐེག་པ་ཀུན་གྱི་རྩེ་མོར་གྱུར་
པས་ཆ།ེ །གནས་ལུགས་དོན་ལ་ཡེངས་བ་མེད་པས་ཆ།ེ །ལྟ་བ་ཀུན་གྱི་རྩེ་མོར་གྱུར་
པས་ཆ།ེ།སྒོམ་པ་ཀུན་གྱི་རྩེ་མོར་གྱུར་པས་ཆ།ེ།སྤྱོད་པ་ཀུན་གྱི་རྩེ་མོར་གྱུར་པས་
ཆ།ེ །འབྲས་བུ་ཀུན་གྱི་རྩེ་མོར་གྱུར་པས་ཆ།ེ།འགྱུར་མེད་ངང་ལ་འགག་མེད་རྩོལ་
བས་ཆ།ེ།འཛིན་མེད་ངང་ལ་རྟོག་མེད་གསལ་བས་ཆ།ེ།ཞེན་མེད་ངང་ལ་ཆགས་
མེད་གསལ་བས་ཆ།ེ །བརྗོད་མེད་ངང་ལ་བདེ་ཆེན་གསལ་བས་ཆ།ེ །རྣམ་དག་བྱང་
ཆུབ་བརྡལ་པའི་སྙིང་པོ་ཡིན་པས་ཆ།ེ །བྱ་བཙལ་བྲལ་བའི་རིག་པ་དངོས་མེད་ཡིན་
པས་ཆ།ེ །བདེ་ཆེན་ངང་ལས་མི་གཡོ་མཉམ་པར་གནས་པས་ཆ།ེ །སྙིང་པོའི་དོན་ལ་
མི་གཡོ་མཉམ་པར་གནས་པས་ཆ།ེ །འཛིན་པའི་སྤྱོད་ཡུལ་མ་ཡིན་ཀུན་ལ་ཡོད་པས་
ཆ།ེ །ཚིག་དང་ཡི་གེའི་གཏན་ལ་མི་ཕེབ་ཀུན་གྱི་སྙིང་པོ་ཡིན་པས་ཆ།ེ །ཞེས་པ་དང་།
ཐིག་ལེ་ཀུན་གསལ་ལས། རྫོགས་པ་ནི་ལྷག་མ་མ་ལུས་པའ།ོ །ཆེན་པོ་ནི་མ་བྱས་པ་
དང་གོང་ན་མེད་པའ།ོ །ཞེས་གསུངས་པ་ལྟར་ལ། དེ་ལྟ་བུའི་སྟོང་གསལ་འདུས་མ་
བྱས་པའི་སེམས་ཉིད་རང་བྱུང་གི་ཡེ་ཤེས་འདི་ལ་ཡེ་ནས་གཟུང་འཛིན་མཚན་མའི་་་་
ཆོས་ཀྱི་མ་གོས་པས་བྱ༷ང་བ་དང་།ཡོན་ཏན་ཐམས་ཅད་མ་བཙལ་ལྷུན་གྱིས་གྲུབ་་
པས་ཆུབ༷་ཅེས་གསུངས་ཤིང་།ཐུགས་རྗེ་འགག་པ་མེད་པའི་རྩལ་གདངས་སོ་སོ་་་་
རང་རིག་པའི་ཡེ་ཤེས་ཀྱི༷་རྩལ་སྣང་འགག་མེད་དུ་གསལ་བས་སེ༷མས།ཞེས་་་་་་་་་
གསུངས་ཏ།ེཆོས་དབྱིངས་རིན་པོ་ཆེའི་མཛོད་ལས།རང་བྱུང་ཡེ་ཤེས་གཞི་ཀློང་
ཡངས་པ་ལ།།ཡེ་ནས་དྲི་མེད་འཁོར་བས་མ་གོས་བྱང་།།ཡོན་ཏན་ལྷུན་གྲུབ་རྒྱུ་
འབྲས་འདས་པས་ཆུབ། །རང་རིག་སྙིང་པོ་འོད་གསལ་དག་པས་སེམས། །ཞེས་་་་་་་
གསུངས་ས།ོ །
གནས་ལུགས་རང་བྱུང་གི་ཡེ་ཤེས་དེ་ཉིད་འཁོར་འདས་ཀྱི་ཆོས་མ་ལུས་མི་ལུས་ལུས་
པ་མེད་པ་ཀུན༷་གྱི་བྱེ༷ད་པ་པོར་གྱུར་པའམ་འདི་ཉིད་ཀྱི་རྩལ་ལས་ཤར་བའི་མཉམ་པ་
ཆེན་པོ་གཅིག་གི་རང་བཞིན་ཡིན་ཞིང་རང་གི་ངོ་བོ་ཡེ་ནས་ལྷུན་གྲུབ་འདུས་མ་བྱས་
པ་ཡིན་པས་རྒྱུ་རྐྱེན་གཞན་གང་གིས་ཀྱང་བྱ་མི་དགོས་པར་བྱེད་པའི་མཁན་པོ་ཀུན་
ལས་རྒྱ༷ལ་པོ༷་རུ་གྱུར་པ་ཡིན་ཕྱིར་བླང་དོར་འབད་རྩོལ་དང་བྲལ་བར་བསྟན་པ་སྟ།ེ
དེ་ལྟར་དོན་གྱི་སྒོ་ནས་མཚན་སྨོས་པའ།ོ །དེ་ལྟར་ཡང་རྒྱུད་འདི་ཉིད་ལས། ཇི་ལྟར་
སྣང་བའི་ཆོས་རྣམས་ཐམས་ཅད་ཀུན།།མ་ལུས་ཀུན་བྱས་བྱེད་ཅིང་བྱེད་འགྱུར་ཏ།ེ །
ཉིད་ལ་བྱ་མི་དགོས་ཏེ་ལྷུན་གྲུབ་པས། །ཀུན་བྱེད་རྒྱལ་པོ་ཞེས་སུ་བསྟན་པ་ཡིན། །
ཞེས་ས།ོ །
དེ་ལྟར་མཚན་བཏགས་ཤིང་ཀླད་དུ་སྨོས་པའི་དགོས་པ་ན།ི དབང་པོ་རབ་ཀྱིས་ཆོས་
ཐམས་ཅད་ཡེ་ནས་བྱ་བཙལ་མེད་པར་བྱང་ཆུབ་སེམས་ཀྱི་ངོ་བོར་སངས་རྒྱས་པའི་་་
རང་བཞིན་དུ་གོ་ནས་རྒྱུད་དོན་ཡོངས་སུ་རྟོགས་པའི་དགོས་པ་དང་།དབང་པོ་་་་་་
འབྲིང་གིས་དོན་གྱི་ཕྱོགས་ཙམ་རྟོགས་པའི་དགོས་པ་དང་།དབང་པོ་ཐ་མས་ཀྱང་
སྨན་སྣོད་ལ་ཁ་བྱང་བཏགས་པ་ལྟར་གླེགས་བམ་བཙལ་སླ་བའི་དགོས་པ་ཡོད་ད།ོ །
གཉིས་པ་ཕྱག་གི་དོན་ན།ིདེ་ལ་བཅོམ་ལྡན་འདས་ཞེས་པ་ནི་སྤྱིར་བདུད་བཞི་ལ་་་
སོགས་པ་མི་མཐུན་པའི་ཕྱོགས་ཐམས་ཅད་བཅོ༷མ་པ་ནི་སྤངས་པ་ཕུན་སུམ་ཚོགས་་་་
པ་དང་།ལེགས་པའི་ཡོན་ཏན་དྲུག་དང་ལྡ༷ན་པ་ནི་རྟོགས་པ་ཕུན་སུམ་ཚོགས་པ་་་་
དང་།འཁོར་འདས་དང་རྟག་ཆད་ལ་སོགས་པའི་སྤྲོས་པའི་མཐའ་ཐམས་ཅད་ལས་
འད༷ས་པ་ནི་ཞི་བའི་མཚན་ཉིད་ཅན་ཏ།ེཕལ་བོ་ཆེ་ལས།སྲིད་དང་ཞི་ལས་རྣམ་
གྲོལ་ཞིང་། །ཡོན་ཏན་རྒྱ་མཚོ་གཉིས་སུ་མེད།།སྤྲོས་པ་ཀུན་ལས་རབ་འདས་པའ།ི །
བཅོམ་ལྡན་འདས་ནི་མཁའ་རབ་ཞ།ི །ཞེས་གསུངས་ལ།དེ་ལས་ཀྱང་འདིར་ཆོས་
སྐུ་ལ་སྦྱར་ན། རིག་པ་བྱང་ཆུབ་ཀྱི་སེམས་སྐྱེ་འགག་མཚན་མའི་ཆོས་སུ་མ་གྲུབ་པས་
སྐྱེ་ཤི་དང་བྲལ་བའི་ཕྱིར་འཆི་བདག་གི་བདུད་བཅོམ། ཡུལ་མེད་ཟང་ཐལ་ཆེན་པོའི་
ངོ་བོར་གནས་པས་ལྷའི་བུའི་བདུད་བཅོམ། རང་བྱུང་འདུས་མ་བྱས་པའི་བདག་ཉིད་
ཡིན་པས་ཕུང་པོའི་བདུད་བཅོམ།ཀ་དག་གཞི་རྩ་དང་བྲལ་བའི་བདག་ཉིད་ཡིན་་་
པས་ཉོན་མོངས་པའི་བདུད་བཅོམ་པ་སྟ།ེཐིག་ལེ་ཀུན་གསལ་ལས།ཆོས་སྐུ་སྐྱེ་
མེད་འགག་པ་མེད་པས་འཆི་བདག་གི་བདུད་བཅོམ་མཚན་མ་མེད་པས་ཕུང་པོའི་་་་་་
བདུད་བཅོམ།དེ་གཉིས་སུ་མེད་པས་ཉོན་མོངས་པའི་བདུད་དང་ལྷའི་བུའི་བདུད་
བཅོམ།དེ་ནི་ངང་གིས་བཅོམ་པ་ཡིན་ན།ོ།ཞེས་གསུངས་ལ།
ལེགས་པའི་ཡོན་ཏན་དྲུག་གི་བདག་ཉིད་སྐུ་ལྔ་ཡེ་ཤེས་ལྔ་ཡི་ངོ་བོ་བོར་ཡེ་ནས་་་་་་་་་་
བཞུགས་པ་ནི་ལྡན་པའི་དོན་ཏ།ེ དེ་ཉིད་ལས། ཆོས་སྐུ་ཡོན་ཏན་སྒོ་ཡངས་
པས། །ཡེ་ཤེས་ལྔ་དང་སྐུ་ལྔ་ལྡན། །ཞེས་པ་སྟ།ེ དེ་ཡང་ལེགས་པའི་ཡོན་ཏན་དྲུག་
ན༑ིསམྤུ་ཊ་ལས། དབང་ཕྱུག་དང་ནི་གཟུགས་བཟང་དང་། །དཔལ་དང་གྲགས་
དང་ཡེ་ཤེས་དང་། །བརྩོན་འགྲུས་ཕུན་སུམ་ཚོགས་པ་སྟ།ེ །དྲུག་པོ་རྣམས་ལ་ལྡན་
ཞེས་བྱ། །ཞེས་པས་ཆོས་ཐམས་ཅད་ལ་དབང་བསྒྱུར་བའི་དབང་ཕྱུག་ནི་ངོ་བོ་ཉིད་
ཀྱིས་དག་པ་ཆོས་ཀྱི་སྐུ་དང་ཆོས་དབྱིངས་ཡེ་ཤེས་ས།ོ །མཚན་དཔེའི་གཟུགས་
བཟང་བ་ནི་ལོངས་སྤྱོད་རྫོགས་སྐུ་དང་མེ་ལོང་ཡེ་ཤེས་ས།ོ །ལེགས་པའི་ཡོན་ཏན་
ཀུན་གྱི་དཔལ་དང་ལྡན་པ་ནི་མངོན་པར་བྱང་ཆུབ་པའི་སྐུ་དང་མཉམ་པ་ཉིད་ཀྱི་ཡེ་
ཤེས་ས།ོ །ཕྱོགས་བཅུའི་ཞིང་རྣམས་ཀུན་ཏུ་གྲགས་ཤིང་སྣང་བ་དང་། ཇི་ལྟ་ཇི་སྙེད་
མཁྱེན་པའི་ཡེ་ཤེས་དང་ལ